cyanic-selkie/wikianc huggingface dataset:
Erreway
2020-σήμερα: Vulevo και Peicer
Στις 18 Ιουνίου ο δίσκος Vuelvo κυκλοφορεί σε όλα τα ψηφιακά καταστήματα.
Τον Δεκέμβριο της ίδιας χρονιάς ο Colombo κυκλοφορεί το πρώτο του single "Más" ως Peicer. Και τον Ιανουάριο του 2022 το δεύτερο κομμάτι "Peicer".
Προσωπική ζωή και τα μέσα ενημέρωσης
Με την επιτυχία του άλμπουμ τους και το Ανυπότακτες Καρδιές, τα μέλη των Erreway έχουν γίνει γνωστά ονόματα στην Αργεντινή, καθώς και διεθνή αστέρια. Η Λουισάνα Λοπιλάτο και η Καμίλα Μπορδονάμπα, η Λουισάνα ιδιαίτερα, χαρακτηρίστηκαν ως από τις πιο σέξυ γυναίκες σε πολλές χώρες, όπως στην Αργεντινή και στην Ισπανία ως επί το πλείστον. Όλα τα μέλη έγιναν επίσης ένα σύνηθες χαρακτηριστικό του Τύπου.
Η Καμίλα Μπορδονάμπα και ο Μπενχαμίν Ρόχας ήταν ζευγάρι και εκτός οθόνης. Άρχισαν τη σχέση τους απ' το Τσικιτίτας και τελείωσε κατά τη διάρκεια των γυρισμάτων της ταινίας Erreway: 4 Caminos. Η Λουισάνα Λοπιλάτο και ο Φελίπε Κολόμπο ήταν επίσης ζευγάρι εκτός οθόνης για περισσότερο από πέντε χρόνια (απ' το τέλος του Τσικιτίτας μέχρι και το τέλος της περιοδείας Nuestro Tiempo), παρ'όλο που το έκρυβαν συχνά, και χώρισαν μετά από ένα σκάνδαλο μ' ένα βίντεο απ' την πειροδεία του Nuestro Tiempo που έδειχνε πως ήταν μαζί. Η Λοπιλάτο έχει προσελκύσει επίσης πολλή προσοχή των μέσων ενημέρωσης με τη σχέση της με τον ηθοποιό Μαριάνο Μαρτίνες, τον τενίστας Χουάν Μόνακο και τραγουδιστή Michael Buble που τώρα είναι παντρεμένοι κι έχουν τρία παιδιά. Μετά την επιτυχία του Ανυπότακτες Καρδιές, η Televisa παρήγαγε μια μεξικανική εκδοχή της σειράς, με τίτλο Rebelde. Το Rebelde και η μπάντα που σχηματίστηκε, οι RBD έκαναν επίσης παγκόσμια επιτυχία. Τα μίντια διαδίδουν φήμες ότι το συγκρότημα ήταν αντιγραφή, αλλά και οι δύο μπάντες αρνήθηκαν οποιαδήποτε είδους βεντέττα. Η Μπορδονάμπα αργότερα δήλωσε, «Νομίζω ότι η αντιπαλότητα είναι μεταξύ των θαυμαστών μας. Εμείς δεν έχουμε καμία αντιπαλότητα μεταξύ μας". Πρόκειται για ένα ενδιαφέρον γεγονός ότι ο Φελίπε Κολόμπο και η Αναΐ (Anahí) έπαιξαν μαζί στη μεξικάνικη σειρά Ángeles Sin Paraíso το 1992.
Αβέστα
Η Αβέστα είναι συλλογή ιερών συγγραμμάτων του Ζωροαστρισμού, ο οποίος ασκείται έως σήμερα από τους Παρσί. Ο τίτλος αυτός αναγράφεται πολύ συχνά και ως "Ζεντ Αβέστα", μάλλον εσφαλμένα, αφού η ορθή και πλήρης ονομασία είναι "Ζεντ βε Αβέστα" ή "Ζεντ μπε Αβέστα".
Θρυλικός ή μυθικός συγγραφέας αυτών των αρχαίων ιερών περσικών βιβλίων θεωρείται ο Ζωροάστρης. Από την αρχαιότητα μέχρι και σήμερα ακόμη οι κατά καιρούς Θρησκειολόγοι διαπληκτίζονται επί πολλών και διαφόρων σημείων των κειμένων αυτών της Αβέστας και περισσότερο στην ερμηνεία των περιλαμβανομένων όρων. Επικρατέστερες επ΄ αυτών γνώμες περιλαμβάνονται παρακάτω.
Το όνομα
Η λέξη Αβέστα σημαίνει κατά γράμμα "κείμενο", παρόλο ότι πολλοί απέδωσαν σ΄ αυτήν, την έννοια "γνώση" και άλλοι την έννοια "νόμος" συσχετίζοντας, τα κείμενα του Ιουδαϊσμού. Πρόκειται προφανώς περί επέκτασης της αρχικής έννοιας, αφού στα κείμενα αυτά περιλαμβάνεται το σύνολο σχεδόν των πυρολατρικών γνώσεων καθώς επίσης και ο "νόμος" (ηθικός και διοικητικός) των περσικών φυλών όταν αυτές βρίσκονταν ακόμα σε πρωτόγονη ανάπτυξη. Εξ άλλου η λέξη "Ζεντ" δεν σημαίνει βεβαίως ότι τα κείμενα της Αβέστα είναι γραμμένα στη Ζεντική ή Ζενδική γλώσσα όπως πολύ εσφαλμένα αρχικά πίστευαν πολλοί, αλλά ότι σημαίνει "ερμηνεία". Συνεπώς ο πλήρης τίτλος "Αβέστα βε Ζεντ" σημαίνει "Κείμενα και ερμηνείες" γιατί ακριβώς περί κειμένων και ερμηνείας πρόκειται.
Τέλος άλλοι ετυμολογούν τον όρο Αβέστα από την μέση Περσική Abestāg με τη σημασία «Αίνος [του Θεού]».
Ιστορία
Σύμφωνα πάντα με τη παράδοση που είχε προσλάβει όμως μεγάλη έκταση και επέζησε μέχρι των ημερών μας, τα ιερά βιβλία της Αβέστα που περιλαμβάνονταν σε 32 τμήματα ή τόμους φέρονταν ότι κάηκαν από τον Μέγα Αλέξανδρο κατά τον εμπρησμό των ανακτόρων του Δαρείου στη Περσέπολη και ότι διασώθηκε μόνο περίληψη εκείνων που έγινε από μνήμης. Αποδείχθηκε όμως το απίθανο και αστήριχτο τέτοιας εκδοχής, από το γεγονός ότι αφενός μεν ο Μέγας Αλέξανδρος είχε ως πολιτική του τον σεβασμό των θρησκειών των διαφόρων λαών που υπέτασσε και αφετέρου, οι αποδεδειγμένα εχθροί των Πυρολατρών ήταν οι Άραβες που επέβαλαν τον Μουσουλμανισμό και τούτο πολύ πολύ αργότερα, τουλάχιστον 1000 έτη μετά. Επιπρόσθετα θα πρέπει να λαμβάνεται υπόψη ότι φοβερές καταστροφές έκαναν κατά καιρούς επιδρομείς Τάταροι που συμπλήρωναν το καταστροφικό έργο των Αράβων.
Γεγονός πάντως είναι ότι δεν πρόκειται πλέον περί περιλήψεων των αρχικών κειμένων, αλλά περί διάσωσης μέρους των βιβλίων (του 1/3 τουλάχιστον) που αποτελούν την αρχική Αβέστα και ως εκ τούτου δεν ερμηνεύονται και οι λόγοι που προκαλούν τα σκοτεινά ή ασαφή σημεία, εξ αιτίας των μεταξύ των χασμάτων (κενών). Ορισμένοι μάλιστα από τους νεότερους θρησκειολόγους δεν παραδέχονται καμία καταστροφή, αλλά ερμηνεύουν την όλη αυτή υπόθεση με το ότι οι νόμοι και οι θρύλοι των Περσών προϋπήρχαν μόνο ως προφορική παράδοση και καταγράφηκε αργότερα τμηματικά από τους ιερείς πυρολάτρες περί την πρώτη χιλιετηρίδα π.Χ. Τέλος, ο Γερμανός ανατολιστής Νταρμστάτερ υποστήριξε ότι η όλη Αβέστα είναι έργο πολύ μεταγενέστερο και που αποτελείται από κράμα νεοπλατωνικών παραδόσεων καθώς και Ιουδαϊκών που διατυπώθηκαν κατά τους πρώτους μετά Χριστό αιώνες. Πλην όμως εξετάζοντας από αρχαία ανάγλυφα, που ανάγονται στη προ Χριστού εποχή, εύκολα συμπεραίνεται ότι ένα τέτοιο κράμα μπορεί ν΄ αποτελεί ο Χριστιανισμός και ο Μουσουλμανισμός που ακολούθησαν του Ζωροαστρισμού, Νεοπλατωνισμού και Ιουδαϊσμού.
Άλλοι πάλι κριτικοί θεώρησαν την Αβέστα ως έργο κατώτερης αξίας και ανάξιο τάχα ιδιαίτερης προσοχής. Η υποτίμηση αυτή οφείλεται προφανώς σε αστήρικτους φόβους μήπως η Αβέστα (όπως άλλωστε και οι Βέδες των Ινδιών) συγκριθούν με την Παλαιά Διαθήκη. Τέτοιοι όμως "φόβοι" αποδεικνύονται μάλλον παιδαριώδεις εκτός και αν τμήματα των Ιουδαϊκών κειμένων καθίστανται τόσο ευάλωτα ως προς την χρονική τους παράθεση.
Άσχετα όμως μιας τέτοιας σύγκρισης η Αβέστα μπορεί να περιλαμβάνει μεν ολόκληρα τμήματα σκοτεινά ή κουραστικά λόγω των επαναλαμβανόμενων ιδεών ή περιγραφών, υπάρχουν ωστόσο και υπέροχες περικοπές ιδιαίτερα στο παλαιότερο τμήμα της Αβέστα που φέρει την ονομασία "Γκάτας".
Κατανομή κειμένων
Η όλη Αβέστα κατανέμεται σε τρία θεμελιώδη τμήματα που φέρουν τις ονομασίες "Γιασνά", "Γιάστ" και "Βεντιντάντ". Και τα τρία αυτά μέρη συγχωνεύονται σε ένα είδος συνοπτικής περίληψης σε λαϊκή γλώσσα των Περσών για χρήση των λαϊκών τάξεων. Η περίληψη αυτή φέρει την ονομασία "Αβέστα Κόρντα", δηλαδή Αβέστα Βραχεία ή Αβέστα Μικρή.
Πηγές
Κατηγορία:Θρησκευτικά κείμενα Κατηγορία:Ζωροαστρισμός
Spider-Man (τηλεοπτική σειρά, 1994)
Το Spider-Man, γνωστό και ως Spider-Man: The Animated Series (σε συντομία Spider-Man TAS), είναι μια Αμερικανική υπερηρωική τηλεοπτική σειρά κινουμένων σχεδίων βασισμένη στον ομώνυμο χαρακτήρα των Marvel Comics. Η σειρά προβλήθηκε στο Fox Kids Network από τις 19 Νοεμβρίου του 1994 μέχρι τις 31 Ιανουαρίου του 1998, φτάνοντας συνολικά πέντε κύκλους και 65 επεισόδια.
Ratched (τηλεοπτική σειρά)
Ratched είναι ο τίτλος μίας αμερικανικής τηλεοπτικής διαδικτυακής σειράς ψυχολογικού θρίλερ, βασισμένη στον ομώνυμο χαρακτήρα του μυθιστορήματος Στη Φωλιά του Κούκου του Κεν Κίζι. Η σειρά είναι μία δημιουργία του Έβαν Ρομάνσκι, σε σενάριο του Ράιαν Μέρφι και με τον πρωταγωνιστικό ρόλο να τον έχει η Σάρα Πόλσον. Η σειρά θα έχει δύο κύκλους, με τον πρώτο να κυκλοφόρησε για πρώτη φορά από το Netflix, στις 18 Σεπτεμβρίου του 2020. Η σειρά έως τώρα έχει αποσπάσει μέτριες, αλλά και πολύ καλές κριτικές, ειδικά για το ύφος της, το στυλ της και την παραγωγή της. Οι τίτλοι αρχής είναι επενδυμένοι μουσικά με το συμφωνικό ποίημα του Καμίγ Σεν-Σανς, Μακάβριος Χορός, έργο 40.
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές συσχετιζόμενες με ΛΟΑΤ Κατηγορία:Τηλεοπτικές σειρές Netflix
Spider-Man (τηλεοπτική σειρά, 1994)
Πλοκή
Η σειρά ακολουθεί τον Πίτερ Πάρκερ, έναν μαθητή κολλεγίου που αδυνατεί να εξισορροπήσει τις ευθύνες του ως ο ήρωας Spider-Man με τα προβλήματα της καθημερινής του ζωής.
Εξωτερικοί σύνδεσμοι
Κατηγορία:Τηλεοπτικές σειρές κινουμένων σχεδίων Κατηγορία:Τηλεοπτικές σειρές βασισμένες σε κόμικς της Marvel Κατηγορία:Spider-Man (τηλεοπτικές σειρές)
Αιμόνη
Στην ελληνική μυθολογία η Αιμόνη ήταν θυγατέρα του Δευκαλίωνα και της Πύρρας. Συνεπώς η Αιμόνη ήταν εγγονή του Προμηθέως και του Επιμηθέως, και αδελφή του Έλληνα, της Πρωτογένειας, της Μελανθούς και του Αμφικτύωνα. Από την Αιμόνη πήρε κατά μία εκδοχή το αρχαιότατο όνομά της η Αιμονία, μία χώρα που αντιστοιχούσε κατά προσέγγιση στη σημερινή Θεσσαλία.
Κατηγορία:Πρόσωπα της ελληνικής μυθολογίας
794 Ειρηναία
Η Ειρηναία (Irenaea) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,301. Ανακαλύφθηκε το 1914 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από το όνομα της κόρης (Ιρένε) του αστρονόμου Έντουαρντ Βάις.
Φυσικά χαρακτηριστικά
Η μέση διάμετρος της Ειρηναίας εκτιμάται σε 35,8 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,050. Είναι άγνωστο αν και με ποια περίοδο περιστρέφεται η Ειρηναία γύρω από τον εαυτό της.
Εξωτερικοί σύνδεσμοι
Ειρηναια
Νόρμαν Ράιλι Ρέιν
Ο Νόρμαν Ράιλι Ρέιν (Norman Reilly Raine, 23 Ιουνίου 1894 - 19 Ιουλίου 1971) ήταν Αμερικανός σεναριογράφος, βραβευμένος με Όσκαρ Καλύτερου Διασκευασμένου Σεναρίου, για την ταινία Η Ζωή του Εμίλ Ζολά.
Ο Ρέιν δοκίμασε στη σκηνή του Μπρόντγουεϊ, το 1931, και με συνεργάτη τον Φρανκ Μπάτλερ το Hangman's Whip. Αργότερα εργάσθηκε και στο Χόλιγουντ. Αφού πιο πριν είχε δημοσιεύσει στη The Saturday Evening Post, την Tugboat Annie, κατόπιν έγινε ταινία, στην οποία ο ίδιος διασκεύασε το σενάριο. Η ιστορία βασίστηκε σε μία γυναίκα που ίδιος γνώριζε και εν μέρει στην ηθοποιό Μαρί Ντρέσλερ, όταν την είδε στο Άννα Κρίστι. Με την οποία γυρίστηκε και η ταινία.
Παραπομπές
Κατηγορία:Αμερικανοί σεναριογράφοι Κατηγορία:Βραβευμένοι με Όσκαρ Καλύτερου Διασκευασμένου Σεναρίου
Εκθετική συνάρτηση
Στα μαθηματικά, η εκθετική συνάρτηση είναι η συνάρτηση με τύπο y = e^x, όπου e είναι ο αριθμός Όιλερ (άρρητος αριθμός, περίπου ίσος με 2.718281828) για την οποία ισχύει ότι είναι ίση με την παράγωγό της. Η εκθετική συνάρτηση χρησιμοποιείται για να εκφράσει μια σχέση μεταξύ δύο μεταβλητών, σύμφωνα με την οποία μια σταθερή αύξηση ή μείωση στην ανεξάρτητη μεταβλητή προκαλεί μια επίσης σταθερή ποσοστιαία αύξηση ή μείωση αντίστοιχα στην εξαρτημένη μεταβλητή. Αντί του συμβόλου e^x, συχνά χρησιμοποιείται το σύμβολο \exp{x}, ειδικά όταν δεν είναι βολικό να γραφεί στον εκθέτη η ανεξάρτητη μεταβλητή. Η εκθετική συνάρτηση χρησιμοποιείται ευρέως στη φυσική, χημεία, μηχανική, μαθηματική βιολογία, τα οικονομικά και τα μαθηματικά.
Η γραφική παράσταση της y = e^x έχει θετική κλίση,, η οποία και αυξάνεται όλο και περισσότερο όσο το x παίρνει ολοένα και μεγαλύτερες τιμές. Η γραφική παράσταση βρίσκεται πάνω από τον άξονα των x και πλησιάζει σ’ αυτόν ασυμπτωτικά όταν το x απειρίζεται αρνητικά, δηλαδή ο άξονας των x είναι οριζόντια ασύμπτωτη της καμπύλης. Η κλίση της εφαπτομένης της γραφικής παράστασης της συνάρτησης σε κάθε σημείο της, είναι ίση με την τεταγμένη y του σημείου αυτού. Η συνάρτηση y = e^x είναι αντιστρέψιμη και η αντίστροφη συνάρτηση είναι ο φυσικός λογάριθμος \ln{x}. Λόγω αυτού, κάποια παλιά κείμενα αναφέρονται στην εκθετική συνάρτηση ως αντιλογάριθμο.
Μερικές φορές ο όρος "εκθετική συνάρτηση" χρησιμοποιείται γενικότερα για συναρτήσεις της μορφής c \cdot b^x, όπου η βάση b είναι οποιοσδήποτε θετικός πραγματικός αριθμός, κι όχι απαραίτητα ο αριθμός e, ενώ ο c είναι σταθερός μη μηδενικός πραγματικός αριθμός. Δείτε την εκθετική επέκταση γι'αυτή τη χρήση της.
Γενικά, η μεταβλητή x μπορεί να είναι οποιοσδήποτε πραγματικός ή μιγαδικός αριθμός, ή ακόμα κι ένα εντελώς διαφορετικού είδους μαθηματικό αντικείμενο. Συμβουλευτείτε τον τυπικό ορισμό παρακάτω.
Γενικά
Λέμε ότι εκθετικά αυξάνεται ή μειώνεται ένας πληθυσμός, όταν αυξάνεται ή φθίνει με ρυθμό ανάλογο προς τον ίδιο τον πληθυσμό. Μια τέτοια περίπτωση είναι ο συνεχής ανατοκισμός, ο οποίος και οδήγησε τον Γιακόμπ Μπερνούλι το 1683 στο να ανακαλύψει τον αριθμό:
σήμερα γνωστό ως e. Αργότερα, το 1697, ο Γιόχαν Μπερνούλι μελέτησε το λογισμό της εκθετικής συνάρτησης.
Εάν ένα αρχικό κεφάλαιο μίας χρηματικής μονάδας τοκιστεί με ετήσιο επιτόκιο x χρηματικές μονάδες, με τρόπο ώστε ο τόκος να ανακεφαλαιώνεται κάθε μήνα, τότε ο τόκος που καταβάλλεται κάθε μήνα είναι το γινόμενο του αρχικού κεφαλαίου επί τον αριθμό x/12, δηλαδή το αρχικό κεφάλαιο κάθε μηνός πολλαπλασιάζεται με 1+x/12 στο τέλος του μήνα αυτού κι έτσι το συνολικό κεφάλαιο στο τέλος του έτους είναι . Αν όμως, ο τόκος ανακεφαλαιώνεται κάθε ημέρα του έτους, τότε το κεφάλαιο στο τέλος του έτους γίνεται . Επιτρέποντας το πλήθος των ανακεφαλαιοποιήσεων ανά έτος να αυξάνεται χωρίς περιορισμό, οδηγούμαστε στον ακόλουθο ορισμό της εκθετικής συνάρτησης με τη βοήθεια του ορίου συνάρτησης ,
αρχικά διατυπωμένο από τον Λέοναρντ Όιλερ. Αυτός είναι ένας από τους πολλούς ορισμούς της εκθετικής συνάρτησης. Άλλοι χρησιμοποιούν σειρές κι άλλοι διαφορικές εξισώσεις.
Ξεκινώντας από οποιονδήποτε από αυτούς τους ορισμούς, μπορούμε να αποδείξουμε ότι η εκθετική συνάρτηση ικανοποιεί τη βασική ιδιότητα των δυνάμεων:
η οποία γράφεται πιο απλά ως:
.
Η παράγωγος (ή αλλιώς ρυθμός μεταβολής) της εκθετικής συνάρτησης είναι η ίδια η εκθετική συνάρτηση. Γενικότερα, μια συνάρτηση με ρυθμό μεταβολής ανάλογο με την ίδια τη συνάρτηση (κι όχι απαραίτητα ίσο με αυτή) μπορεί να εκφραστεί εκθετικά. Αυτή η ιδιότητα παρατηρείται σε αυξήσεις και μειώσεις πληθυσμών, που γενικά είναι εκθετικές μεταβολές.
Η επέκταση της εκθετικής συνάρτησης στο μιγαδικό επίπεδο είναι μία ολοκληρωτική συνάρτηση. Ο Τύπος του Όιλερ συνδέει τις τιμές της εκθετικής συνάρτησης με τη φανταστική μονάδα και τις τριγωνομετρικές συναρτήσεις. Υπάρχουν ανάλογες γενικεύσεις της εκθετικής συνάρτησης στις περιπτώσεις που η ανεξάρτητη μεταβλητή είναι πίνακας, ή ακόμα κι ένα στοιχείο της Άλγεβρας Banach ή και μια Άλγεβρα Lie.
Τυπικός Ορισμός
Η εκθετική συνάρτηση e^x μπορεί να οριστεί ισοδύναμα με πολλούς τρόπους. Ειδικότερα, μπορεί να οριστεί από την ακόλουθη δυναμοσειρά:
Αν αναπτυχθεί ως σειρά Taylor καταλήγουμε στο ίδιο αποτέλεσμα.
Λιγότερο συχνά, η e^x ορίζεται ως η λύση y της εξίσωσης:
Είναι επίσης το ακόλουθο όριο:
Παράγωγοι και διαφορικές εξισώσεις
Η μεγάλη σημασία της εκθετικής συνάρτησης στα μαθηματικά, και τις επιστήμες γενικότερα, οφείλεται βασικά στις ιδιότητες της παραγώγου. Πιο συγκεκριμένα,
Αν ο ρυθμός αύξησης ή μείωσης μιας μεταβλητής είναι ανάλογος προς μέγεθός της—όπως π.χ. στην περίπτωση της απεριόριστης αύξησης ενός πληθυσμού (βλ. Μαλθουσιανή καταστροφή),του διαρκώς ανακεφαλαιούμενου τόκου ή στην περίπτωση της συνεχούς διάσπασης ενός ραδιενεργού υλικού, τότε η μεταβλητή μπορεί να γραφεί ως γινόμενο μιας σταθεράς επί την εκθετική συνάρτηση του χρόνου. Φυσικά για κάθε πραγματική σταθερά k, μια συνάρτηση  ικανοποιεί την f'=k\cdot f αν και μόνον αν για κάποια σταθερά c.
Επιπλέον για οποιαδήποτε παραγωγίσιμη συνάρτηση y=f(x), βρίσκουμε, από τον κανόνα της αλυσίδας:
Συνεχή κλάσματα για την e^x
Η ακόλουθη γενικευμένη συνεχής συνάρτηση για την e^z συγκλίνει ταχύτερα:
είτε, αντικαθιστώντας με  :
Ειδική περίπτωση για z = 2:
Αυτός ο τύπος επίσης συγκλίνει, αν και πιο αργά, για z > 2. Για παράδειγμα:
Μιγαδικό επίπεδο
Όπως και στους πραγματικούς, η εκθετική συνάρτηση μπορεί να οριστεί και στο μιγαδικό επίπεδο με διάφορους ισοδύναμους τρόπους. Ένας τέτοιος ορισμός προσομοιάζει τον ορισμό δυναμοσειρών πραγματικών αριθμών, όπου η πραγματική μεταβλητή αντικαθίσταται από έναν μιγαδικό αριθμό:
Η εκθετική συνάρτηση είναι περιοδική με φανταστική περίοδο 2 \pi i και μπορεί να γραφεί ως όπου a και b είναι πραγματικοί αριθμοί και οι συναρτήσεις του δεύτερου μέλους είναι πραγματικές πραγματικής μεταβλητής (βλ. επίσης Τύπος του Όιλερ) Αυτός ο τύπος συνδέει την εκθετική συνάρτηση με τις τριγωνομετρικές συναρτήσεις και τις υπερβολικές συναρτήσεις.
Ορισμένη στο σύνολο των μιγαδικών αριθμών, η εκθετική συνάρτηση διατηρεί τις ιδιότητες:
για κάθε z και w.
Η εκθετική συνάρτηση είναι μια ακεραία συνάρτηση καθώς είναι ολόμορφη σε όλο το μιγαδικό επίπεδο. Δέχεται ως τιμή κάθε μιγαδικό αριθμό εκτός του 0. Αυτό είναι ένα παράδειγμα του μικρού θεωρήματος Picard ότι κάθε μη σταθερή ακέραια συνάρτηση δέχεται ως τιμή κάθε μιγαδικό αριθμό, το πολύ ενός εξαιρουμένου.
Επεκτείνοντας το φυσικό λογάριθμο στους μιγαδικούς έχουμε τον μιγαδικό λογάριθμο \log{z}, που είναι μια συνάρτηση πολλαπλών τιμών.
Στη συνέχεια, μπορούμε να ορίσουμε μια πιο γενικευμένη μορφή «ύψωσης σε δύναμη»:
για κάθε μιγαδικό z και w. Αυτή είναι επίσης συνάρτηση συνάρτηση πολλαπλού τύπου, ακόμα και όταν ο z είναι πραγματικός. Αυτή η διαφοροποίηση δημιουργεί πολλαπλά προβλήματα, καθώς οι συναρτήσεις πολλαπλού τύπου \log{z} and z^w συγχέονται εύκολα με τις αντίστοιχες μονοσήμαντες, όταν τεθεί στη θέση του μιγαδικού ένας πραγματικός αριθμός. Για παράδειγμα, η ιδιότητα που αναφέρει την ύψωση δύναμης σε άλλη δύναμη, στην περίπτωση των θετικών πραγματικών αριθμών πρέπει να τροποποιηθεί σε ένα πλαίσιο πολλαπλών τιμών: δηλαδή δεν μπορεί να γραφεί η ιδιότητα ως εξής:
Η εκθετική συνάρτηση μετασχηματίζει κάθε ευθεία του μιγαδικού επιπέδου σε μια λογαριθμική σπείρα στο μιγαδικό επίπεδο με κέντρο την αρχή των αξόνων. Ίσως θα έπρεπε να τονίσουμε δύο ειδικές περιπτώσεις: α) όταν η αρχική ευθεία είναι παράλληλη προς τον πραγματικό άξονα, τότε η σπείρα που προκύπτει δεν κλείνει στον εαυτό της, β) όταν η αρχική ευθεία είναι παράλληλη στο φανταστικό άξονα, τότε η σπείρα που προκύπτει είναι κύκλος ορισμένης ακτίνας.
Υπολογισμός της a^b όπου και ο a και ο b είναι μιγαδικοί
Η μιγαδική ύψωση σε δύναμη a^b μπορεί να οριστεί αντικαθιστώντας το a με πολικές συντεταγμένες και χρησιμοποιώντας την ταυτότητα :
Παρολαυτά, όταν ο b δεν είναι ακέραιος, αυτή η συνάρτηση γίνεται πολλαπλών τιμών, επειδή το όρισμα \theta δεν είναι μοναδικό.
Πίνακες και άλγεβρες Banach
Όμως, και άλλοι ορισμοί οδηγούν στην ίδια συνάρτηση. Για παράδειγμα, η e^x μπορεί να οριστεί ως
ή η e^x ή ως f(1), όπου ' είναι η λύση της διαφορικής εξίσωσης ' με αρχική συνθήκη f(0)=1.
Σε άλγεβρες Λάι
Δοθείσης μιας ομάδας ΛάιG και της αντίστοιχης άλγεβρας Λάι, ο εκθετικός μετασχηματισμός είναι ένας μετασχηματισμός  που έχει παρόμοιες ιδιότητες. Πράγματι, εφόσον η R είναι η Άλγεβρα Λάο της Ομάδας Λάι όλων των θετικών πραγματικών αριθμών με εσωτερική πράξη τον πολλαπλασιασμό, η συνήθης εκθετική συνάρτηση με πραγματικά ορίσματα είναι μια ιδιαίτερη περίπτωση Άλγεβρας Λάι. Ομοίως, εφόσον η ομάδα Λάι ' των αντιστρέψιμων n × n πινάκων έχει ως άλγεβρα Λάι ', το κενό όλων των n \times n πινάκων, η εκθετική συνάρτηση για τετραγωνικούς πίνακες είναι μια ειδική περίπτωση του εκθετικού μετασχηματισμού άλγεβρας Λάι.
Η ταυτότητα μπορεί να μην ισχύει για στοιχεία της άλγεβρας Λάι x και y τα οποία δεν αντιμετατίθενται. Ο τύπος των Μπέικερ–Κάμπελ–Χάουσντορφ παρέχει τους απαραίτητους διορθωτικούς όρους.
Διπλά εκθετική συνάρτηση
Ο όρος διπλά εκθετική συνάρτηση μπορεί να έχει δύο ερμηνείες:
Τα παραγοντικά αυξάνουν γρηγορότερα από τις εκθετικές συναρτήσεις, αλλά πιο αργά από τις διπλά εκθετικές συναρτήσεις. Οι αριθμοί του Φερμά, που παράγονται από την και οι διπλοί αριθμοί του Μαρσέν που παράγονται από την  είναι παραδείγματα διπλά εκθετικών συναρτήσεων.
Όμοιες ιδιότητες του e και της συνάρτησης e^z
Η συνάρτηση e^z δεν είναι μια  συνάρτηση (δηλαδή, δεν είναι πηλίκο δύο πολυωνύμων με μιγαδικούς συντελεστές).
Για n διαφορετικούς μιγαδικούς αριθμούς ', το σύνολο ' είναι γραμμικά ανεξάρτητο πάνω στο .
Η συνάρτηση e^z είναι υπερβατική στο .
Κοινή λογική
Ο όρος κοινή λογική αντικατοπτρίζει την «αίσθηση» που έχει κανείς για κάτι χωρίς πολλή σκέψη, στηριγμένος στη μέση εμπειρία και γνώση του καθημερινού ανθρώπου.
Διαφοροποίηση της λεκτικής επιλογής για τον όρο σε άλλες γλώσσες
Στην αγγλική γλώσσα ο όρος αναφέρεται ως «κοινή αίσθηση» (common sense) και όχι ως «κοινή λογική». Όμοια στην γερμανική (gemeinsinn), στη γαλλική (sens commun), στην ιταλική (senso comune) κλπ.
Προέλευση του όρου
Ο Αριστοτέλης πρώτος μιλά για κοινή λογική και αναφέρεται σε αυτήν ως μια πραγματική δύναμη «εσωτερικής αίσθησης» του ανθρώπου που είναι αποτέλεσμα της σύνθεσης και της κριτικής των πέντε αισθήσεων. Η άποψη αυτή απέχει από μετέπειτα θεωρήσεις.
Κοινή λογική και κοινωνία
Κοινή λογική ονομάζουμε και το φαινόμενο αυτό, όπου κάθε κοινωνία έχει σαν κατεστημένο, στον τρόπο σκέψης (σαν μάζα), δηλαδή τα ήθη και τα έθιμα αλλά και τους Νόμους που η πλειοψηφία ακολουθεί, καθ' όσον οι κανόνες αυτοί απορρέουν από την κουλτούρα αυτή που οδηγεί σε εκμάθηση και συνήθειες συγκεκριμένου τρόπου ζωής. Χάρις εις τους νόμους αυτούς εξασφαλίζεται η βιωσιμότητα των κοινωνιών. Οι κοινωνίες στις οποίες αναφέρεται το παρόν θέμα ποικίλουν, λαμβάνοντας υπ' όψιν το γεγονός ότι ο όρος "Κοινωνία" αντιπροσωπεύει μια Μητρόπολη η οποία και απαρτίζεται από εκατομμύρια ανθρώπους - ή, πιο απλά, από μιά "πυρηνική" οικογένεια. Οι νόμοι αυτοί είναι ο σκελετός της κοινής λογικής, αλλά όπως αναφέρθηκε εκ των προτέρων, για να έχουμε καλύτερη κατανόηση του ορισμού "κοινή λογική", πρέπει να κατανοήσουμε την κουλτούρα κάθε ομάδας.
Παραπομπές
Κατηγορία:Αριστοτέλης Κατηγορία:Γνωσιολογία Κατηγορία:Έννοιες στην επιστημολογία Κατηγορία:Λογική Κατηγορία:Πίστη Κατηγορία:Ρητορική Κατηγορία:Γερμανική φιλοσοφία
Purplexed
Purplexed είναι ο τίτλος της συλλογής τραγουδιών του χαρντ ροκ συγκροτήματος Deep Purple, η οποία κυκλοφόρησε το 1998 από την εταιρεία "Sony Music Entertainment Germany GmbH".
Η συλλογή περιλαμβάνει κομμάτια αποκλειστικά από τέσσερις δίσκους του συγκροτήματος, οι οποίοι κυκλοφόρησαν από το 1990 ως το 1996. Οι δίσκοι αυτοί είναι το "Slaves and Masters" (1990), το "The Battle Rages On" (1993), το ζωντανά ηχογραφημένο "Come Hell or High Water" (1994) και το "Purpendicular" (1996).
Λαβέλλο
Ιστορία
Η περιοχή του Λαβέλλο κατοικήθηκε από τον άνθρωπο από την προϊστορική εποχή, όπως φανερώνουν ευρήματα ενός οικισμού της Εποχής του Σιδήρου. Η πόλη κτίσθηκε ως οικισμός των Δαυνίων και στη συνέχεια των Ρωμαίων, υπό την ονομασία Φορέντουμ (Forentum). Αποτελούσε ήδη σημαντικό οχυρό οικισμό όταν οι Λομβαρδοί επεξέτειναν την κυριαρχία τους στη νότια Ιταλία, και είναι ο τόπος όπου δολοφονήθηκε ο Σικάρδος του Μπενεβέντο το έτος 839.
Purplexed
Τα τραγούδια της συλλογής
1. Highway Star (Live) (remix) (Blackmore, Gillan, Glover, Lord, Paice) - 6:48
Λαβέλλο
Ιστορία
Ως σημαντικό κέντρο της Βυζαντινής Αυτοκρατορίας στην Ιταλία, το Λαβέλλο ήταν έδρα επισκόπου από το 1025. Από το 1043 και μετά, ήταν μία από τις δώδεκα βαρονίες της νορμανδικής Κομητείας της Απουλίας. Οι Νορμανδοί ξανάχτισαν τον καθεδρικό ναό και προσέθεσαν μία γραμμή τείχους. Η οχύρωση ενισχύθηκε από τους διαδόχους τους, τους Χοενστάουφεν. Στο Λαβέλλο πέθανε το 1254 ο βασιλιάς Κορράδος Δ΄ της Γερμανίας. Ως αποτέλεσμα της συμμετοχής της στην αντι-ανδεγαυική εξέγερση το 1268, η πόλη πυρπολήθηκε από τον Κάρολο τον Ανδεγαυό.
Purplexed
Τα τραγούδια της συλλογής
4. Speed King (Live) (Blackmore, Gillan, Glover, Lord, Paice) - 7:36
5. The Aviator (Gillan, Morse, Glover, Lord, Paice) - 5:20
6. Love Conquers All (Blackmore, Turner, Glover, Sherwood, Squire)'' - 3:47
8. Loosen My Strings (Gillan, Morse, Glover, Lord, Paice) - 5:57
9. Solitaire (Blackmore, Gillan, Glover)'' - 4:43
10. Child in Time (Live) (Blackmore, Gillan, Glover, Lord, Paice) - 10:41
11. Smoke on the Water (Live) (Blackmore, Gillan, Glover, Lord, Paice) - 9:50
Τα μέλη των Deep Purple
Οι μουσικοί οι οποίοι παίζουν στη συγκεκριμένη συλλογή προέρχονται από την δεύτερη, την πέμπτη και την έβδομη γραμμή μελών των Deep Purple και είναι οι εξής:
Πηγές
Κατηγορία:Δισκογραφία των Deep Purple Κατηγορία:Άλμπουμ του 1998
Καμπούλ
Η Καμπούλ (στα περσικά: کابل) είναι η πρωτεύουσα και η μεγαλύτερη σε πληθυσμό πόλη του Αφγανιστάν, με πληθυσμό που υπολογίζεται σε τρία περίπου εκατομμύρια (εκτίμηση για το έτος 2005: 2.994.000 ). Είναι χτισμένη στην κοιλάδα του ομώνυμου ποταμού ανάμεσα στα βουνά του Χίντου Κους, σε μέσο υψόμετρο 1790 m πάνω από την επιφάνεια της θάλασσας, και σε γεωγραφικό πλάτος 34° 32΄ βόρειο και γεωγραφικό μήκος 69° 10΄ ανατολικό. Υποδιαιρείται σε 18 διοικητικές περιφέρειες. Σημερινός (2009) δήμαρχος είναι ο μηχανικός Μιρ Αμπντούλ Αχάντ Σαχέμπι.
Η Καμπούλ έχει ιστορία μεγαλύτερη των τριάντα αιώνων. Πολλοί στρατοί πολέμησαν για τη στρατηγική της θέση στον Δρόμο του μεταξιού. Το 1776 ο Τιμούρ Σαχ Ντουράνι την ανακήρυξε πρωτεύουσα του νέου κράτους του Αφγανιστάν. Ο πληθυσμός της σήμερα μιλά κυρίως τη διάλεκτο ντάρι της περσικής γλώσσας.
Ανάμεσα στα κυριότερα προϊόντα της Καμπούλ συγκαταλέγονται τα υφάσματα, η ζάχαρη από ζαχαρότευτλα και τα έπιπλα, αλλά οι σχεδόν συνεχείς πολεμικές συρράξεις από το 1978 έχουν περιορίσει την οικονομική σημασία της πόλεως.
Ιστορία
Η Καμπούλ πιστεύεται ότι ιδρύθηκε μεταξύ του 2000 και του 1500 π.Χ. Η λέξη Κουμπά αναφέρεται στη Ριγκ Βέδα (1700–1100 π.Χ.) και πιστεύεται ότι σημαίνει τον ποταμό. Υπάρχει μία αναφορά σε ένα οικισμό με το όνομα Καμπουρά από τους Πέρσες Αχαιμενίδες περί το 400 π.Χ., που ίσως απετέλεσε τη βάση για την αντίστοιχη μνεία του Πτολεμαίου. Ο Αλέξανδρος ο Μέγας κατέκτησε την Καμπούλ, η οποία αργότερα ενσωματώθηκε στην Αυτοκρατορία των Σελευκιδών και μετά στη Μαουριανή Αυτοκρατορία. Οι Βακτριανοί ίδρυσαν τη μικρή πόλη Παροπαμισάδη κοντά στην Καμπούλ.
Σύμφωνα με αρκετούς σημαντικούς ερευνητές, το σανσκριτικό όνομα της Καμπούλ είναι Καμπότζ. Αναφέρεται ως Κοφές ή Κόφενε σε κλασσικά έργα. Η Εφημερίδα της Προεδρίας της Βομβάης του 1904 υποστηρίζει ότι το αρχαίο όνομα της Καμπούλ ήταν Καμποτζαπούρα, που ο Πτολεμαίος αποδίνει ως Καβούρη. Ο Χιούεν Τσανγκ το μετατρέπει σε Καόφου (ονομασία και μιας από τις 5 φυλές των Γιουέτσι που είχαν μεταναστεύσει από την άλλη πλευρά του Ινδοκούχου στην κοιλάδα της Καμπούλ περί τον 1ο αιώνα π.Χ. ).
Το Ελληνικό βασίλειο της Βακτριανής απέσπασε την Καμπούλ από τους Ινδούς Μαουριανούς στις αρχές του 2ου αιώνα π.Χ. και στη συνέχεια την πέρασε στο Ελληνοϊνδικό βασίλειο στα μέσα του ίδιου αιώνα. Οι Ινδοσκύθες έδιωξαν τους Ελληνοϊνδούς στα μέσα του 1ου αιώνα π.Χ., αλλά έχασαν την πόλη από τους Κουσάν σχεδόν 100 χρόνια αργότερα, συγκεκριμένα από τον αυτοκράτορα Κουτζούλα Καντφίσες. Οι Κουσάν την κράτησαν ως τον 3ο αιώνα μ.Χ. . Η Καμπούλ ήταν η μία από τις δύο πρωτεύουσές τους.
Περί το 230 μ.Χ. οι Κουσάν ηττήθηκαν από την Αυτοκρατορία των Σασσανιδών και αντικαταστάθηκαν από Σασσανίδες ηγεμόνες, τους Κουσανσάς ή «Ινδοσασσανίδες». Το 420 οι Κουσανσάχοι εκδιώχθηκαν από το Αφγανιστάν από τους Χιονίτες, και αυτοί με τη σειρά τους το 460 από τους Εφθαλίτες. Οι Εφθαλίτες νικήθηκαν το 565 από μία συμμαχία Περσών και Τούρκων. Αλλά η Καμπούλ υπάχθηκε σε ένα τμήμα του Κουσανο-εφθαλιτικού Βασιλείου της Καπίσα (Καμπούλ-Σαχάν), που κατάφερε να επιβιώσει. Οι ηγεμόνες των Kabul-Shahan έκτισαν ένα τεράστιο αμυντικό τείχος γύρω από την πόλη για να την προστατεύσουν από εισβολείς, το οποίο σώζεται μέχρι σήμερα. Περί το 670 οι Κουσανο-εφθαλίτες έδωσαν τη θέση τους στη δυναστεία Χίντου-Σάχι.
Ισλαμική κατάκτηση
Το 674 οι εισβολείς της νέας θρησκείας του Ισλάμ κατέκτησαν την Καμπούλ. Ωστόσο, μόλις τον 9ο αιώνα ένας χαλκωματής που έγινε κυβερνήτης, ο Γιακούμπ μπιν Λάιθ ας-Σαφφάρ, μετέστρεψε τους κατοίκους στον μουσουλμανισμό. Κατά τους επόμενους αιώνες η Καμπούλ πέρασε διαδοχικά υπό τον έλεγχο των Σαμανιδών, των Γαζναβιδών, των Γκουριδών, των Τιμουριδών, της Μογγολικής αυτοκρατορίας της Ινδίας, των Ντουράνι και τελικώς των Μπαρακζάι.
Τον 13ο αιώνα οι ορδές των Μογγόλων πέρασαν από τη χώρα. Τον επόμενο αιώνα η Καμπούλ αναδύεται και πάλι ως εμπορικό κέντρο υπό τον Ταμερλάνο, ο οποίος πήρε για σύζυγο την αδελφή του τότε κυβερνήτη της Καμπούλ. Αλλά καθώς η ισχύς της δυναστείας του μειώθηκε, η πόλη αλώθηκε το 1504 από τον Μπαμπούρ, που την έκανε στρατηγείο του. Ο Ινδός ποιητής Χαϊντάρ που επισκέφθηκε την Καμπούλ εκείνη την εποχή έγραψε: «γευμάτισε και πιες στην Καμπούλ: είναι βουνό, έρημος, πόλη, ποτάμι και όλα τα υπόλοιπα».
Νεότερη ιστορία
Ο Πέρσης Ναντέρ Σαχ κατέλαβε την πόλη το 1738, αλλά δολοφονήθηκε 9 χρόνια αργότερα. Ο Αφγανός στρατιωτικός διοικητής Αχμάντ Σαχ Ντουράνι ανέβηκε τότε στην εξουσία (1747) για τους Παστούν και δημιούργησε μια Αφγανική Αυτοκρατορία. Ο γιος του Τιμούρ Σαχ Ντουράνι μετέφερε την πρωτεύουσα του Αφγανιστάν από την Κανταχάρ στην Καμπούλ το 1776.
Το 1826 το βασίλειο υφάρπαξε ο Ντοστ Μοχαμάντ και στη συνέχεια οι Βρετανοί των Ινδιών το 1839. Η εξέγερση του 1841 κατέληξε στη Σφαγή του στρατού του Έλφινστοουν και των ακολούθων του κατά την υποχώρησή τους από την Καμπούλ στη Τζαλαλαμπάντ. Ο Ντοστ Μοχάμεντ επέστρεψε στον θρόνο.
Στις αρχές του 20ού αιώνα ο βασιλιάς Αμανουλάχ Χαν ήλθε στην εξουσία και επέφερε καινοτομίες, όπως ο εξηλεκτρισμός της Καμπούλ και η στοιχειώδης εκπαίδευση για τα κορίτσια. Ο ίδιος οδηγούσε μια Ρολς-Ρόις και ζούσε στα περίφημα Ανάκτορα Νταρούλ Αμάν. Το 1919, μετά και τον Τρίτο Αγγλοαφγανικό Πόλεμο, ο Αμανουλάχ ανακήρυξε την ανεξαρτησία του Αφγανιστάν από ξένες επιρροές στο Τέμενος Ιντ Γκαχ ή Έιντγκαχ. Δέκα χρόνια αργότερα, εγκατέλειψε την Καμπούλ εξαιτίας μιας τοπικής εξεγέρσεως και τον διαδέχθηκε ο αδελφός του Ναντίρ Χαν. Ο βασιλιάς Ναντίρ δολοφονήθηκε το 1933 και ο 19χρονος γιος του, ο Ζαχίρ Σαχ, έγινε ο βασιλιάς της χώρας για τις επόμενες δεκαετίες.
Το Πανεπιστήμιο της Καμπούλ άνοιξε για μαθήματα στις αρχές της δεκαετίας του 1930 και κατά την επόμενη δεκαετία η πόλη άρχισε να αναπτύσσεται ως βιομηχανικό κέντρο. Η ασφαλτόστρωση των δρόμων της άρχισε μετά το 1950.
Το 1969 μία θρησκευτικού χαρακτήρα εξέγερση στο Τζαμί Πουλ-ε Κλίστι είχε ως στόχο την αυξανόμενη επιρροή της ΕΣΣΔ στην πολιτική ζωή του Αφγανιστάν. Τον Ιούλιο 1973 ο Ζαχίρ Σαχ εκδιώχθηκε με αναίμακτο πραξικόπημα και η Καμπούλ έγινε πρωτεύουσα μιας δημοκρατίας με πρόεδρο τον Μοχάμαντ Νταούντ. Το 1975 εγκαινιάσθηκε συγκοινωνία με ηλεκτρικά τρόλεϊ στην πόλη, με βοήθεια από την Τσεχοσλοβακία.
Μετά την εισβολή των Σοβιετικών, ο Ερυθρός Στρατός κατέλαβε την πρωτεύουσα και την κατέστησε κέντρο επιχειρήσεων και στρατηγείο κατά τον δεκαετή ανταρτοπόλεμο με τους Μουτζαχεντίν. Η αμερικανική πρεσβεία στην πόλη έκλεισε στις 30 Ιανουαρίου 1989. Η πόλη έπεσε στα χέρια τοπικών πολιτοφυλακών μετά την κατάρρευση της φιλοσοβιετικής κυβερνήσεως του Μοχαμάντ Νατζιμπουλάχ το 1992. Καθώς αυτές οι δυνάμεις εκφυλίσθηκαν σε αντιμαχόμενες φατρίες, η πόλη άρχισε να υποφέρει. Τον Δεκέμβριο, το τελευταίο από τα 86 τρόλεϊ της Καμπούλ σταμάτησε να κινείται. Μέχρι σήμερα, τα μέσα μαζικής μεταφοράς στην πόλη περιορίζονται σε ένα στόλο από 800 λεωφορεία.
thumb|left|250px|Δρόμος της Καμπούλ το 2008. Το 1993 η πόλη έμεινε χωρίς υδροδότηση και ηλεκτροδότηση. Τον έλεγχο είχε τότε η πολιτοφυλακή του Μπουρχαννουντίν Ραμπάνι, η Τζαμιάτ-ε Ισλάμι, αλλά η οργάνωση Χεζμπ-ε Ισλάμι του τυπικά πρωθυπουργού Γκιουλμπουντίν Χεκματυάρ άρχισε να βομβαρδίζει την πόλη, βομβαρδισμός που κράτησε μέχρι το 1996. Δεκάδες χιλιάδες αμάχων σκοτώθηκαν και ακόμα περισσότεροι έφυγαν ως πρόσφυγες. Ο ΟΗΕ εκτίμησε ότι περί το 90% των κτηρίων της Καμπούλ καταστράφηκαν εκείνη τη δεκαετία.
Η Καμπούλ καταλήφθηκε από τους Ταλιμπάν στις 26 Σεπτεμβρίου 1996,. Οι Ταλιμπάν εκτέλεσαν δημόσια (με λυντσάρισμα) τον πρώην πρόεδρο Νατζιμπουλάχ και τον αδελφό του. Από τότε ο αιματηρός εμφύλιος πόλεμος κατασίγασε. Οι Ραμπανί, Χεκματυάρ, Ντοστούμ, Μασούντ και οι υπόλοιποι διέφυγαν από την πόλη.
Περίπου 5 χρόνια αργότερα, τον Οκτώβριο 2001, οι ΗΠΑ εισέβαλαν στο Αφγανιστάν. Οι Ταλιμπάν εγκατέλειψαν την Καμπούλ κατά τους επόμενους μήνες εξαιτίας των αμερικανικών βομβαρδισμών, ενώ η Αφγανική Βόρεια Συμμαχία (πρώην Μουτζαχεντίν) ήρθε και ανέλαβε τον έλεγχο της πόλεως. Στις 20 Δεκεμβρίου 2001, η Καμπούλ ανακηρύχθηκε έδρα της Αφγανικής Μεταβατικής Διοικήσεως (Afghan Transitional Administration), που μετατράπηκε στη σημερινή κυβέρνηση του Αφγανιστάν.
Από τις αρχές του 2003 η πόλη άρχισε να αναπτύσσεται και πάλι με τη βοήθεια των ξένων επενδύσεων. Η ασφάλεια στην πόλη μέχρι το τέλος του 2008 παρεχόταν από τον αμερικανικό στρατό και δυνάμεις του NATO. Σήμερα αυτή την ευθύνη για το μεγαλύτερο μέρος της πόλης φέρει η Αφγανική Εθνική Αστυνομία (ANP) και ο στρατός του Αφγανιστάν.
Κλίμα
Το κλίμα της Καμπούλ είναι ξηρό με κυρίως χιονοπτώσεις και βροχές τον χειμώνα και την άνοιξη. Τα καλοκαίρια είναι ήπια, με θερμοκρασίες που δεν ξεπερνούν τους 35 βαθμούς C εξαιτίας του μεγάλου υψομέτρου και πολύ χαμηλή υγρασία. Οι χειμώνες αντιθέτως είναι δριμείς και μακροί, από τις αρχές Δεκεμβρίου μέχρι και τον Μάρτιο. Η πιο βροχερή εποχή του χρόνου είναι η άνοιξη.
Διοίκηση
350px|thumb|Χάρτης της Καμπούλ.
Η πόλη της Καμπούλ αποτελεί τη μία από τις 15 επαρχίες του ομώνυμου νομού και υποδιαιρείται σε 18 «τομείς», ο καθένας από τους οποίους έχει αρκετές γειτονιές. Οι τομείς της Καμπούλ αυξήθηκαν από 11 σε 18 το έτος 2005.
Αντίθετα με άλλες πόλεις του κόσμου, η Καμπούλ έχει δύο ανεξάρτητες διοικήσεις ταυτοχρόνως: τη Νομαρχία και τον Δήμο. Καμιά τους δεν εκλέγεται απευθείας από τον λαό. Ο νομάρχης, που είναι και ο κυβερνήτης της περιοχής Καμπούλ, διορίζεται από τον υπουργό Εσωτερικών και είναι υπεύθυνος για διοικητικά ζητήματα ολόκληρης της επαρχίας. Ο δήμαρχος της Καμπούλ επιλέγεται από τον Πρόεδρο του Αφγανιστάν, κι είναι υπεύθυνος μεταξύ άλλων για τον πολεοδομικό σχεδιασμό και περιβαλλοντικά θέματα.
Οι αστυνομικές δυνάμεις υπάγονται στη νομαρχία και στο Υπουργείο Εσωτερικών. Ο αρχηγός της Αστυνομίας διορίζεται από τον υπουργό.
Δημογραφικά στοιχεία
Ο πληθυσμός της Καμπούλ αντανακλά τον πολυφυλετικό και πολυπολιτισμικό χαρακτήρα του Αφγανιστάν. Ο υπολογισμός του ΟΗΕ για πληθυσμό 2.994.000 το 2005 πρέπει να συγκριθεί με την εκτίμηση του 2006 από το Κεντρικό Στατιστικό Γραφείο του Αφγανιστάν για 2.536.300.
Δεν υπάρχουν επίσημα κυβερνητικά στοιχεία για τον ακριβή καταμερισμό του πληθυσμού της Καμπούλ σε φυλές και γλώσσες. Φαίνεται ότι οι ομιλητές της περσικής αποτελούν την πλειονότητα των κατοίκων, με τους Σουνίτες Τατζίκους τη μεγαλύτερη εθνοτική ομάδα. Ακολουθούν οι Σιίτες Χαζάροι και μετά έρχονται οι Παστούν, που επίσης μιλούν περσικά. Οι τουρκόφωνοι Ουζμπέκοι είναι η επόμενη σημαντικότερη μειονότητα, και ακολουθούν οι Αϊμάκ, οι Μπαλόχ, οι Πασάι, οι Σιχ και οι Ινδοί, που ομιλούν τις δικές τους γλώσσες ως μητρικές και την περσική ως την κοινή γλώσσα της Καμπούλ.
Μεταφορές
thumb|left|Το παλαιό τέρμιναλ του [[Διεθνές Αεροδρόμιο της Καμπούλ|Διεθνούς Αεροδρομίου της Καμπούλ, που εξυπηρετεί σήμερα μόνο πτήσεις εσωτερικού.]]
Το Διεθνές Αεροδρόμιο της Καμπούλ, το μόνο που διαθέτει η πόλη, είναι η έδρα των Ariana Afghan Airlines, του εθνικού αερομεταφορέα του Αφγανιστάν. Οι εταιρείες Kam Air, Pamir Airways και Safi Airways έχουν επίσης τα κέντρα τους στην Καμπούλ. Πρόσφατα οι Τουρκικές Αερογραμμές υπέγραψαν συμβόλαιο συνεργασίας με την Ariana για δρομολόγια από τη Δύση προς το Αφγανιστάν με λιγότερες αναμονές. Το νέο διεθνές τέρμιναλ, που κόστισε 35 εκατομμύρια δολάρια, πληρώθηκε από την ιαπωνική κυβέρνηση και άνοιξε σε πλήρη λειτουργία το 2008. Δύο ακόμα τέρμιναλ πρόκειται να λειτουργήσουν στο μέλλον αν η αεροπορική κίνηση προς την Καμπούλ αυξηθεί. Για τους περισσότερους επιβάτες που έρχονται από την Ευρώπη, την Αφρική, τη Ρωσία και τη Βόρειο Αμερική, η Κωνσταντινούπολη είναι η πόλη από την οποία αναχωρούν οι απευθείας πτήσεις για την Καμπούλ. Οι επιβάτες από τη Μέση Ανατολή και την υπόλοιπη Ασία αλλάζουν συνήθως αεροπλάνο στο Ντουμπάι. Οι απευθείας πτήσεις Φραγκφούρτη-Καμπούλ έχουν σταματήσει προσωρινά μέχρι η Ariana να παραλάβει τα νέα ασφαλέστερα αεροσκάφη, εκτός από ένα αίρμπας που εκτελεί μία πτήση αυτού του δρομολογίου την εβδομάδα.
Το αεροδρόμιο της Καμπούλ στεγάζει και μία στρατιωτική αεροπορική βάση, που αποτελεί τον κύριο αερολιμένα της πολεμικής αεροπορίας του Αφγανιστάν. Οι δυνάμεις του NATO το χρησιμοποιούν λιγότερο και η εξυπηρέτησή τους γίνεται από την αεροπορική τους βάση στο Μπάγκραμ, βόρεια της Καμπούλ.
Τα μέσα μαζικής μεταφοράς στην πόλη περιορίζονται σε 800 αστικά λεωφορεία και είναι δημόσια. Υπάρχει ωστόσο μία βαθμιαία επέκταση και αναβάθμιση με περισσότερα οχήματα, καθώς και σχέδια για ανασύσταση της συγκοινωνίας τρόλεϊ. Εκτός από τα λεωφορεία, υπάρχουν ταξί με κίτρινο χρώμα, αρκετά ως προς τον αριθμό. Λειτουργεί επίσης μία λεωφορειακή γραμμή «εξπρές» από και προς το αεροδρόμιο με αφετηρία το κέντρο της πόλης.
Τηλεπικοινωνίες
Υπηρεσίες κινητής τηλεφωνίας παρέχονται στην πόλη από 4 εταιρείες. Η πόλη απέκτησε διαδικτυακές υπηρεσίες το 2002 και από τότε το Διαδίκτυο επεκτείνεται γρήγορα. Η Καμπούλ έχει πολλούς ραδιοσταθμούς που εκπέμπουν πρόγραμμα σε όλες τις τοπικές γλώσσες, καθώς και κάποιες εκπομπές στα αγγλικά. Η αφγανική κυβέρνηση γίνεται όλο και λιγότερο ανεκτική προς τους ινδικούς σταθμούς και τον μη-ισλαμικό πολιτισμό που διαδίνουν, απειλώντας να τους απαγορεύσει. Μεταξύ των τοπικών τηλεοπτικών σταθμών συγκαταλέγονται και οι εξής:
Εκπαίδευση
thumb|250px|Μαθήτριες του Σχολείου Θηλέων Σουλτάν Ράζια το 2002. Το σύνολο των δημόσιων σχολείων στην Καμπούλ άνοιξε πάλι το 2002 και υπάρχουν τάσεις για βελτίωση κάθε χρόνο. Η πλειονότητα των παιδιών αμφότερων των φύλων στην πόλη παρακολουθούν πλέον μαθήματα. Κάποια από τα γνωστότερα σχολεία είναι τα Γυμνάσια Amani, Αϊσά-ι-Ντουράνι, Γκουλάμ Χαϊντέρ Χαν, το Σχολείο Θηλέων Σουλτάν Ράζια, κ.ά..
Τα κολέγια και ΑΕΙ της Καμπούλ ανακαινίσθηκαν επίσης μετά το 2002. Τα παλαιότερα είχαν ιδρυθεί στις αρχές του εικοστού αιώνα.
Αξιοθέατα και τουρισμός
Η παλιά πόλη της Καμπούλ είναι γεμάτη παζάρια ανάμεσα στους στενούς, στριφογυριστούς δρόμους της. Υπάρχει το Αφγανικό Εθνικό Μουσείο με βασικό έκθεμα ένα εντυπωσιακό άγαλμα του θεού Σούρυα που ανασκάφηκε στο Χαΐρ Χανά, το ερειπωμένο Παλάτι Νταρούλ Αμάν, το μαυσωλείο του Αυτοκράτορα Μπαμπούρ και το Πάρκο Τσεχλστόον, η Μινάρ-ι-Ιστικλάλ («Στήλη της Ανεξαρτησίας») που ανεγέρθηκε το 1919 μετά τον Τρίτο Αφγανικό Πόλεμο, το μαυσωλείο του Τιμούρ Σαχ Ντουράνι και το επιβλητικό Τζαμί Ιντ Γκαχ (ιδρυθέν το 1893). Το Μπαλά Χισάρ είναι ένα φρούριο που κατέστρεψαν οι Βρετανοί το 1879 σε αντίποινα για τη θανάτωση του αντιπροσώπου τους και τώρα αναστηλώθηκε ως στρατιωτική σχολή. Ο Μιναρές του Τσακάρι, που καταστράφηκε το 1998, έφερε βουδιστικά σύμβολα.
thumb|250px|Στο κέντρο της Καμπούλ.
thumb|250px|Το Πάρκο Σαρ-ε Νάου τον χειμώνα. thumb|250px|Οι Κήποι Μπαμπούρ τον χειμώνα του 2006.
Η «αναγέννηση» της οικονομίας
Σύμφωνα με στοιχεία του Οκτωβρίου 2007, υπάρχουν 16 αδειοδοτημένες τράπεζες στην Καμπούλ, όπως η Da Afghanistan Bank, η Afghanistan International Bank, η Standard Chartered Bank, η Kabul Bank, η Azizi Bank, η Punjab National Bank και η Habib Bank. Γραφεία της Western Union υπάρχουν επίσης σε αρκετά σημεία σε όλη την πόλη.
Μια μικρή εσωτερική αγορά-εμπορικό κέντρο, η Kabul City Center με ξενοδοχείο 4 αστέρων στους πάνω έξι ορόφους άνοιξε το 2005. Το 5 αστέρων Serena Hotel άνοιξε την ίδια χρονιά, ενώ ένα άλλο βρίσκεται υπό κατασκευή.
thumb|200px|Το σχέδιο για το μελλοντικό σύγχρονο πρόγραμμα για αστική ανάπτυξη της Καμπούλ, κόστους 9 δις δολαρίων City of Light Development.
Μία νέα σύλληψη, το City of Light Development («Ανάπτυξη Πόλη του Φωτός»), που είχε ο δρ. Χισάμ Ν. Ασκούρι για την ίδρυση μιας ιδιωτικής πρωτοβουλίας για επενδύσεις έχει προταθεί ως πόλος εμπορικής, ιστορικής και πολιτιστικής αναπτύξεως μέσα στα όρια της παλαιάς πόλεως της Καμπούλ, κατά μήκος της νότιας όχθης του ποταμού Καμπούλ και της λεωφόρου Τζάντε Μεϋγουάντ. Ενσωματωμένο στο σχέδιο είναι ένα νέο κτηριακό συγκρότημα για το Αφγανικό Εθνικό Μουσείο. Ο Ashkouri έχει υπογράψει ένα μακροπρόθεσμο συμφωνητικό με τον πρέσβη στις ΗΠΑ Σάιντ Ταγιέμπ Τζαουάντ για την ολοκλήρωση του σχεδίου στα επόμενα 20 ως 25 χρόνια, ενώ έχει παρουσιάσει το σχέδιο «Πόλη του Φωτός» στον Πρόεδρο Καρζάι και έχει λάβει ένα γράμμα υποστηρίξεως από τον πρόεδρο και τον υπουργό Αστικής Αναπτύξεως.
Περί τα 6 χιλιόμετρα από το κέντρο της Καμπούλ, στην επαρχία Μπαγκράμι, έχει ολοκληρωθεί ένα βιομηχανικό συγκρότημα σε έκταση 89 στρεμμάτων με σύγχρονες υποδομές που θα επιτρέψει στις επιχειρήσεις να κάνουν εκεί εργασίες. Αυτό το «βιομηχανικό πάρκο» διαθέτει διεύθυνση για τη συντήρηση των γύρω δημόσιων δρόμων, πάρκινγκ, 24ωρη περιμετρική ασφάλεια, και έλεγχο προσβάσεως για ανθρώπους και οχήματα. Μία δεύτερη φάση με άλλα 109 στρέμματα θα ακολουθήσει αμέσως μετά. Εργοστάσιο εμφιαλώσεως 25 εκατομ. δολαρίων της Κόκα κόλα άνοιξε το 2006 και εγκαινιάσθηκε από τον πρόεδρο της χώρας Χαμίντ Καρζάι.
thumb|260px|right|Η αύξηση του πληθυσμού προκαλεί την ανέγερση νέων οικιστικών συγκροτημάτων στην Καμπούλ. Στα τέλη του 2007 η κυβέρνηση ανεκοίνωσε ότι όλες οι κατοικίες που βρίσκονται στα γύρω από την Καμπούλ βουνά θα γκρεμιστούν μέσα σε ένα-ενάμισυ χρόνο ώστε να φυτευθούν δέντρα και άλλα φυτά. Το σχέδιο είναι να γίνει η πόλη πιο πράσινη και η κατοίκηση να περιορισθεί στις πιο κατάλληλες επίπεδες περιοχές, όπου θα παρασχεθεί καθολική υδροδότηση και ηλεκτροδότηση. Το ίδιο σχέδιο προβλέπει την ασφαλτόστρωση όλων των οδών της Καμπούλ.
Εξωτερικοί σύνδεσμοι
Κατηγορία:Πρωτεύουσες της Ασίας Κατηγορία:Πόλεις του Αφγανιστάν
Μιχαήλ Κοτσονόπουλος
Ο Μιχαήλ Κοτσονόπουλος ήταν αγωνιστής του αγώνα του 1821.
Βιογραφικά στοιχεία
Η καταγωγή του ήταν από την Τριπολιτσά. Πολέμησε στην πολιορκία της ιδιαίτερης πατρίδας του. Έπειτα πήγε στην πολιορκία του Ναυπλίου πριν από την εισβολή του Δράμαλη, έχοντας μικρό σώμα στρατιωτών. Μετά την εισβολή του Δράμαλη, όλοι οι Τριπολιτσιώτες εξεστράτευσαν κατά την θέση Πόρτες και Νιοχωράκι.
Τον βρήκε ο Κολοκοτρώνης όταν περνούσε από τις Καρυές και το Νιοχωράκι, και ο Κοτσονόπουλος έδειξε στον αρχηγό την θέση που ήταν οι στρατιώτες, και εκείνος τους οδήγησε να πάνε στον στρατηγό Πλαπούτα στο Σχοινοχώρι. Από κει ο Κολοκοτρώνης έστειλε πίσω τον Βάρβογλη για τροφές. Ο Κοτσονόπουλος ακολούθησε τον Πλαπούτα μέχρι της πτώσης του Ναυπλίου. Μετά το τέλος της Επανάστασης εγκαταστάθηκε στο Ναύπλιο όπου και άνοιξε ένα από τα πρώτα φαρμακεία της πόλης. Υιός του ήταν ο γιατρός και μετέπειτα Δήμαρχος Ναυπλίου Επαμεινώνδας Κωτσονόπουλος.
Πηγές
Κατηγορία:Αγωνιστές του 1821
Κόκμπερν Τάουν
Η Κόκμπερν Τάουν (αγγλικά: Cockburn Town, ορθή αγγλική προφορά: ˈkoʊbɚn bərn) είναι η πρωτεύουσα των νησιών Τερκς και Κέικος. Βρίσκεται στο μεγαλύτερο νησί του αρχιπελάγους των νήσων Τερκς (όχι των Κέικος), στο νησί Γκραντ Τερκ. Έχει πληθυσμό 3.700 κατοίκους.
Ιστορία
Η πόλη είναι γνωστή για τα στενά δρομάκια της και τα φανάρια της. Από το 1766 αποτελεί και την έδρα της κυβέρνησης. Ήταν ο πρώτος μόνιμος οικισμός σε κάποιο από τα νησιά. Ιδρύθηκε το 1681 από συλλέκτες αλατιού, που είχαν φτάσει στα Τερκς και Κέικος την περίοδο εκείνη. Η πόλη πιθανότατα βρίσκεται στο σημείο όπου έφτασε πρώτος στο νησί ο Χουάν Πονσέ ντε Λεόν.
Το αρχαιότερο γνωστό ναυάγιο στο Δυτικό Ημισφαίριο, το ναυάγιο του Υφάλου Μολάσες (χρονολογείται από το 1505) εκτίθεται στο Εθνικό Μουσείο των Τερκς και Κέικος, το οποίο βρίσκεται στην Γκραντ Τερκ. Το πλησιέστερο αγκυροβόλιο προς την Κόκμπερν Τάουν είναι το Hawk's Nest Anchorage, το οποίο είναι αρκετά προστατευμένο πλην όμως η είσοδος σ΄ αυτό θα πρέπει να γίνεται με ιδιαίτερη προσοχή και πολύ καλό φωτισμό, κατά τη νύκτα λόγω της ύπαρξης υφάλων κοντά στην είσοδο.
Εξωτερικοί Σύνδεσμοι
Κατηγορία:Τερκς και Κέικος
Μέλχιορ Βανκόβιτς
Βιογραφία
Ο Μέλχιορ Βανκόβιτς γεννήθηκε στο Καλουζίτσε στο Κυβερνείο Μινσκ της Ρωσικής Αυτοκρατορίας, τώρα Κολιουζίτσα στο Ραγιόν Μπιγιεράζινο στην Περιφέρεια του Μινσκ της Λευκορωσίας. Παρακολούθησε σχολείο στη Βαρσοβία και στη συνέχεια σπούδασε στο Γιαγκιελόνιο Πανεπιστήμιο στην Κρακοβία, από το οποίο αποφοίτησε το 1922. Ήταν ακτιβιστής του πολωνικού κινήματος ανεξαρτησίας και αξιωματικός της Ένωσης Ενόπλων (Związek Strzelecki). Κατά τη διάρκεια του Πρώτου Παγκοσμίου Πολέμου πολέμησε στο Πολωνικό Σώμα της Ρωσίας, υπό τον Στρατηγό Γιούζεφ Ντόβμπορ-Μουσνίτσκι.
Μετά τον πόλεμο εργάστηκε ως δημοσιογράφος, για μια εποχή εργαζόμενος ως επικεφαλής του τμήματος Τύπου στο Υπουργείο Εσωτερικών της Πολωνίας. Το 1926 ίδρυσε έναν εκδοτικό οργανισμό, τον «Rój». Εργάστηκε επίσης στη διαφημιστική επιχείρηση, επινοώντας ένα δημοφιλές σύνθημα για τη διαφήμιση προϊόντων ζάχαρης - «cukier krzepi» (Η ζάχαρη αναζωογονεί). Έγραψε τρία βιβλία κατά τη διάρκεια του μεσοπολέμου, όλα τους αποκτώντας αυξανόμενη φήμη και δημοτικότητα. Λίγες δεκαετίες αργότερα επινόησε ένα άλλο διάσημο σύνθημα - το «LOTem bliżej» («πιο κοντά με την LOT»), διαφημίζοντας την πολωνική αεροπορική εταιρεία LOT Polish Airlines.
Μετά τη γερμανική εισβολή στην Πολωνία έζησε για λίγο στη Ρουμανία, όπου έγραψε για τα γεγονότα του Πολωνικού Σεπτεμβρίου. Αργότερα, από το 1943 έως το 1946 ανέλαβε την πιο διάσημη προσπάθειά του - έγινε ανταποκριτής πολέμου για τις Πολωνικές Ένοπλες Δυνάμεις στη Δύση. Αργότερα έγραψε μια ιστορία για τη Μάχη του Μόντε Κασίνο, του πιο διάσημου βιβλίου του. Μία από τις κόρες του, η Κριστίνα Βανκόβιτς, πέθανε ως μέλος της πολωνικής αντίστασης του Εσωτερικού Στρατού κατά τη διάρκεια της Εξέγερσης της Βαρσοβίας το 1944.
Από το 1949 έως το 1958 έζησε στις Ηνωμένες Πολιτείες και μετά επέστρεψε στην κομμουνιστική Πολωνία. Αντιτάχθηκε στο κομμουνιστικό καθεστώς, γράφοντας και διαλέγοντας για τις Πολωνικές Ένοπλες Δυνάμεις στη Δύση (των οποίων η συμμετοχή ελαχιστοποιήθηκε από την κυβέρνηση, η οποία προσπάθησε να τονίσει τον ρόλο του ευθυγραμμισμένου με τον σοβιετικό, στρατό του Βερολίνου). Το πιο γνωστό έργο του είναι ένα βιβλίο τριών τόμων για τη Μάχη του Μόντε Κασίνο, ένα αφιέρωμα στους στρατιώτες του στρατού του Άντερς - ένα βιβλίο που εκδόθηκε στην Πολωνία μόνο σε συντομευμένη, λογοκριμένη μορφή (μέχρι την πτώση του κομμουνισμού το 1990).